ეკვატორული გვინეა

ეკვატორული გვინეა (ესპ. ; ფრანგ. Guinée équatoriale; პორტ. Guiné Equatorial; ოფიციალურ ჯოხოდვალა ეკვატორულ გვინეაშ რესპუბლიკა (ესპ. República de Guinea Ecuatorial, ფრანგ. République de Guinée équatoriale, პორტ. República da Guiné Equatorial) — სახენწჷფო ცენტრალურ აფრიკაშ ბჟადალ წყარპიჯის. 28,000 კვ. კმ. ფართობით რე აფრიკაშ ართ-ართი არძოშე მორჩილი ქიანა. ქიანაშ მახორობა აკმადგინანს 704 001 ადამიერს. ქიანა უხურგანს კამერუნს დო გაბონს. ქიანას ომძღჷ გვინეაშ საროტი ეკვატორული გვინეა აკმოდირთუ მატერიკულ (რიო-მუნი — 26 ვთშ. კმ²) დო კოკაშური (ბიოკო — 2 ვთშ. კმ², კორისკო, ანობონი დო შხვა კოკეფშე.) ნორთეფშე. ქიანაშ ნანანოღა რე სიუდად დე ლა პასი. ორთაშობური პირობეფი ეკვატორული გვინეაშ მატერიკული ნორთი — რიო-მუნი — წჷმარინუანს 600—900 მეტრიან ლაკადას, ატლანტიშ ოკიანეშ წყარპიჯიშ მანგას — რზენი რე. ეკვატორიული კლიმატი, ირო ლამე ჰავა. ოშქაშე თუთაშური ტემპერატურა — +24 °C — +28 °C. ნოლექეფი — 2000 მმშე უმოსი წანმოწანაშ გოძვენას. ქიანაშ ოწყარმალუე რშვილი ძალამ ბრელი დო წყარხვეიანი რე. ჩანარობა — ლამე ეკვატორული ტყალეფი. ჩანს 150-შე უმოსი ფასდვალირi ჯალეფიშ გვარობა — ზეთიშ დო ქოქოსიშ პალმეფი, ქობალიშ ჯა, რკინაშ ჯა, ოკუმე დო შხვ. ქიანა ჩხოლარობათ დიდარი დო მიარეფერუამი რე — ხე შხვადოშხვა გვარობაშ ქიეფი, მუნჭყვეფი, ლეოპარდეფი, ანტილოპეფი დო შხვ. მიარეთ ხე გვერეფი, ფურინჯეფი, ჭანდეფი, ბორბოლიაშობურეფი. ადმინისტრაციული დორთუალა ეკვატორული გვინეაშ პროვინციეფი - ეკვატორული გვინეა ირთუა 2 რეგიონო დო 7 პროვინციათ: რეგიონეფი კოკამ გვინეა (მალაბო) კონტინენტური გვინეა (ბატა) პროვინციეფი 1-3 პროვინცია ორხველჷ კოკამ გვინეას დო 4-7 კონტინენტურ გვინეას. ანობონიშ პროვინცია (სან-ანტონიო-დე-პალე) ოორუე ბიოკოშ პროვინცია (მალაბო) ობჟათე ბიოკოშ პროვინცია (ლუბა) ცენტრო-სურიშ პროვინცია (ევინაიონგი) კე-ნტემიშ პროვინცია (ებებიინი) ლიტორალიშ პროვინცია (ბატა) ველე-ნზასიშ პროვინცია (მონგომო) პროვინციეფ მუშჸურე ირთუნა რეგიონეფო. მახორობა მახორობაშ მუდანობა — 704 001 ვთშ. (2013 წანაშ კვირკვეშ თუთაშო ფასებათ). ონოღე ძინა — 2,7 % (ფერტილურობა — 5 ჩჷქჩჷ ართ ოსურშა, ჩჷქჩჷუეფიშ ღურაფა — 79 - 1000-შა). თელარაშ ოშქაშე მუდანობა — 62 წანა. იმუნოდეფიციტური ლახარათ დალახება (აივ) — 3,4% (2007 წანაშ ფასებათ). ნოღაშ მახორობა — 39 %. ქიანაშ უშხუაში ეთნიკური ბუნეფი რე ფანგი (86%) დო ბუბი (7%), მახორობაშ მორჩილ ნორთი (1%-შე მერკე) — ევროპალეფი (უმენტაშო ესპანარეფი). ნინეფი — ესპანური (დოხოლაფირო მახორობაშ 2/3 უჩქჷ) დო ფრანგული (მახორობაშ 1/3-შე მერკეს უჩქუ) — ოფიციალურ ნინეფ რე; აკანური ნინეფი — ფანგი დო ბუბი. რელიგია — ნომინალურო კათოლიკეფი, მარა პრაქტიკას გიმირინუანა აკანურ რწუმეფს. ჭარუა-კითხირიშ რჩქინა — 93% ქომოლკათას დო 80% ოსურკათას (2000 წანაშ ფასებათ). ეკონომიკა ორთაშობური რესურსეფი — ნაბთობი, გაზი, ჯა-ტყა, ორქო, ბოქსიტეფი, ალმასეფი, ტანტალი (მეტალი). ედპ-შ სტრუქტურა (2009 წანას): ოფუტეშ მეურნობა — 2,4 % წარმება — 93,3 % ნინალაშ სფეროეფი — 4,2 % ოფუტეშ მეურნობას მოჸუნა — ყავა, კაკაო, ორზა, იამსი, კასავა (ტაპიოკა), ბანანეფი, ქოქოსეფი; ამრავლენა ჩხოლარეფს. წარმება — ნაბთონიშ მოპალაფა (2013 წანას — 14,6 მლნ ტონა) დო გაზი. ეკვატორული გვინეა — თხიერი ორთაშობური გაზიშ მაწარმებელი დო ექსპორტიორი რე. თარი მაჸიდე რე — ააშ. აკოანჯარაფილი ნძალეფი ერუანული გვარდია — ეკვატორულ გვინეაშ ჯარიშ თარი აკოანჯარაფილი ნძალა რე. თიშ რანწკეფს იკოროცხუ დოხოლაფირო 1,3 ვთშ. ადმ. (1100 ადამიერი — ოსქირონე ჯარი, 100 ადამიერი — ოურდუმე-ოჰეერე ნძალეფი). ოინტერესე ფაქტეფი თიშ უმკუჯინალო, ნამჷ-და გვინეას ეკვატორიული ჯოხონ, ეკვატორი უმოს ობჟათეშე გოჸუნს, ვინდარო ქიანა იდვალუაფუნ. რესურსეფი ინტერნეტის ინფორმაცია ააშ-იშ ცენტრალური ოდოზვერუე ომართუეშ ვებ-ხასჷლაშე Archived 2020-08-31 ვებ-ხასჷლას Wayback Machine. ინფორმაცია ხასჷლაშე Travel.ru Archived 2012-11-06 ვებ-ხასჷლას Wayback Machine. ინფორმაცია ხასჷლაშე Geogid.ru Archived 2015-09-08 ვებ-ხასჷლას Wayback Machine. ეკვატორული გვინეაშ სურათეფი Archived 2015-08-11 ვებ-ხასჷლას Wayback Machine. ეკვატორული გვინეაშ აკოანჟარაფილი ნძალეფი/ ბეტა მაფურინჯეშ გინოჩამა Archived 2016-03-05 ვებ-ხასჷლას Wayback Machine. სქოლიო